На Усходзе кажуць — сабака брэша, караван ідзе. Хто брэша, а хто і куды ідзе, хай чытач вызначыць самастойна. Звернем увагу на тое, што новы прэм’ер-міністр Беларусі Міхаіл Мясніковіч, калі і кажа каму праўду, то не ўсю. А толькі тую, якая дэманструе перавагі беларускай сацыяльнай (ці ўжо сямейнай?) дзяржавы над Еўропай. Прыкладам, той жа Сідорскі шчыра не разумеў, чаму пры такім стане эканомікі ў Беларусі амаль няма афіцыйнага беспрацоўя. Па шчырасці, мог бы сам разабрацца, бо прэм’ер такія рэчы павінен разумець. Прыкладам, на біржу не ідуць рэгістравацца, таму што дапамога мізэрная, вакансіі дрэнныя, да таго ж не кожнага можна зарэгістраваць у якасці беспрацоўнага, а толькі таго, у адносінах якога здзейснена афіцыйная працэдура звальнення ў выніку скарачэння рабочых месцаў.